**Antonio José CORTÉS Pantoja**, plej bone konata laŭ sia spektakla nomo **Chiquetete** [ĉikeTEte] (Algeciras, 26a de julio 1948-Sevilo, 16a de decembro 2018), estis hispana kantisto de flamenko.

Antonio José Cortés Pantoja, Chiquetete, estis filo de Manuela Pantoja Cortés, nome el familio de flamenkaj artistoj. Li naskiĝis en Algeciras en familio de ciganoj, kiu poste translokiĝis al Sevilo kiam li estis nur 8-jaraĝa. Estante nur 12-jaraĝa li ekludis formante parto de la ensemblo "Los Algecireños" —poste nomitaj "Los Gitanillos del Tardón"— kun Manuel Molina Jiménez kaj Manolo Domínguez el Rubio. Tiam li adoptis artan nomon *Chiquetete* de sia patrinflanka onklo kaj patro de la poste fama artistino Isabel Pantoja, nome Juan Pantoja Cortés, kiu estis forminta flamenkan triopon nome *Trío de los gaditanos* kun Florencio Ruiz Lara kaj Manuel Molina el Encajero, kaj kiu siavice estis adoptinta la artan nomon de sia patro, Pipoño de Jerez, sed poste estis konata kiel "Chiquetete de Jerez" ĉar najbarino devana el Alicante nomis lin valencilingve "xiquet" [infano].

Kombinante sian karieron kun la triopo kun kantado en diversaj festivaloj, en 1976 li atingis la Premion Mairena del Alcor. Post tio li ekkarieris soloe per la registrado de la disko "Triana despierta" kun Paco Cepero kaj Enrique de Melchor.

Li pluis kiel kantisto de flamenko ĝis en 1980, per sia disko "Altozano", ŝanĝis sian karieron kaj eniris en ĝenron de romantika balado kun nur influo flamenka. Lia dua disko tiuetape, nome *Tú y yo*, de 1981, enhavis ankoraŭ tradiciajn pecojn kiel "bulería", fandangoj kaj "soleares". En 1988 li publikigis *Sevilla sin tu amor*, kiu enhavis unu el liaj plej grandaj sukcesoj: nome la sevillana «A la puerta de Toledo». Unu jaron poste li publikigis *Canalla*, kun pecoj komponitaj de Juan Pardo, kiu jam ne atingis komercan sukceson.

En la 1990-aj jaroj li ankoraŭ publikigis tri diskojn, sed lia kariero malaltiĝis.

Diskaro
-------

* *Gitano yo he nacío* (1977)
* *Amada, amante* (1977)
* *Triana despierta* (1979)
* *Altozano* (1980)
* *Tú y yo* (1981)
* *Aprende a soñar* (1982) - Disco de Platino en España
* *Ser amante* (1983) - Disco de Platino en España
* *Eres mía* (1984) - Disco de Oro en España
* *Bohemio en el amor* (1986)
* *Madrugada* (1987)
* *Sevilla sin tu amor* (1988)
* *Canalla* (1989)
* *Profesor de sueños* (1991)
* *Torero de las estrellas* (1992)
* *Por un beso* (1993)
* *Sigo siendo río* (1995)
* *Grandes Éxitos* (1995)
* *Y quién puede ser* (2000)
* *Andaluz* (2002)
* *Como la marea* (2004)
* *La magia de una voz* (2017)

Notoj
-----

1. ↑   Lobatón, Fermín (16a de decembro 2018). «Muere el cantante Chiquetete a los 70 años». El País. ISSN 1134-6582. Konsultita la 17an de novembro 2019.
2. ↑  Téllez, Juan José (2009). «Más allá de Paco de Lucía. Una aproximación a la tradición del flamenco en el Campo de Gibraltar.». Arkivigite je 2014-08-20 per la retarkivo Wayback Machine Música oral del sur (8). Konsultita la 17an de novembro 2019.
3. ↑   VVAA (2001). Historia de Algeciras tomo III. Diputación de Cádiz. pp. p.222.
4. ↑   Jerez, Diario de. «"Antes había que tener estilo, ahora lo que se pide son 'chillíos"». Diario de Jerez. Konsultita la 17an de novembro 2019.

|  |  |
| --- | --- |
| Bibliotekoj | * PeEnEo: 669739
* GND: 1089603835
* LCCN: no2006045278
* VIAF: 4144782930312160451
* ISNI: 0000 0004 5288 7678
* SUDOC: 260391883
* MBA: 352310d0-3261-48cf-a211-4f50f6fd5b2b
* BNE: XX887756
 |